November | 2009 | Rosalind Franklin
Sleutelwoorde:beechies, bubblegum, chappies, wicks
Hoe kruis jy die pad?
November 26, 2009 in algemeen
Sleutelwoorde:cairo, Egipte, verkeer
Nou byna twee jaar gelede het ek gaan totsiens se vir 'n vriendin in die hospitaal. Nie in soveel woorde nie, maar beide van ons het geweet. Tog, het ons lekker gesels oor haar lewe.
Rosalind, het sy vir my gesê, ek was in 50 lande in die wêreld. "Dit was wonderlik. Ek het die wereld gesien. Ek is oor niks spyt nie. Jy moet probeer om dit ook te doen. Soveel jy kan."
Ons het gelag oor haar ervarings. Haar woorde oor Egipte: "Al wat verkeerd is met Egipte, is die Egiptenare," het sy gesê.
Vandag verlang ek weer na haar, juis oor haar stelling.
Ek vra vir julle hoe kruis 'n mens die pad? Hoe? O ja, die karre staan nie stil nie, hulle ry, en vinnig ook. Dit is die probleem
Die annder kant is ook vol…
Ry in 'n 'taxi' ……
Lus vir bietjie shopping, fok waar issie mall? daar issie 'n mall nie madam (okay het geweet daar is nie 'n mall nie)
So bou 'n mens mos
November 23, 2009 in geskiedenis
Sleutelwoorde:Egipte, faro, giza, khafre, khufu, piramides, sfinks
Dit is eintlik moeilik om te glo wanneer jy voor dir Groot Piramide van Khufu (of Cleops) staan om te dink hy het met die projek begin 2550 v.C. en dit het net 30 jaar geneem om te voltooi. Daar is 2,3 miljoen rotsblokke tussen 2,5 ton en 15 ton – die piramide toring 147 m hoog. (links op foto)
Mees interessant is om binne-in te gaan, teen ekstra koste, om teen die steil trappe teen 'n hoek van sowat 30 grade in die tonnel te klim. Die houttrap is sowat 100m lank, en dan kom jy by die blokke wat destyds in plek gesit is om die grafkelder van die faro te beskerm. Daar was 4 van die blokke en die is intussen verwyder, om deur die spasies te kom, kruip jy deur 'n holte van sowat halwe meter hoog tot by die volgende een.
Uiteindelik kom jy by die kelder en die sakrofaag (wat leeg is), maar dit is fantasties, want die ruimte is so ontwerp dat dit natuurlik nie ineenstort nie. Jy staan dus in die hart van die piramide. Ek het net so rukkie daar gestaan en die atmosfeer ingedrink, totdat dit te benoud geraak en ek weer uit is om asem te skep.
Kkuhu se seun, faro Khafre het die tweede piramide (middel op foto) teen 2520 v.C, asook die Sfinks gebou. Die Sfinks bestaan uit een enkele blok en is 70 m lank en 20 m hoog. Half-mens, half-leeu – en hy waak as beskerming oor die kompleks.
Die derde piramide, gebou deur faro Menkaure teen sowat 2490 v.C (heel regs)
Alles hier is al gesteel in antieke tye. Hul beraam sowat 30% van die skatte, en grafkelders le nog onder die sand.
Antieke Egipte het verskeie eras beleef waarin baie transformasie in kultuur, samelewing, godsdiens en regering plaasgevind het. Die beskawing het bestaan van 3150 v.C tot 31 v. C met die inval van die Romeine.
Verstommend mooi en indrukwekkend.
Anekdotiese observasies van 'n reis in Egipte deur buitelander(s), geslagsverhouding teenoor mate van plesier.
1 x man alleen in egipte = 95-100% pret, net jammer my buddy is nie hier nie.
10 x mans in egipte = 100 % pret, wonderlikse plek op aarde
10 x vroue in egipte = varieer agv persoonlikheid, land van oorsprong – sal tog probleme ervaar weens afwesigheid van 'n enkele p—l in hul teenwoordigheid. gevaar van middel-misbruik bestaan weens frustrasie, tog is daar safety in numbers.
10x vroue in egipte, vergesel van 'n 16 jarige seun = reis aansienlik vergemaklik, aangesien direkte kommunikasie net tussen man en man geskied, selfs al is die man 'n seun.
1 x vrou alleen = chaoties, word emosioneel en fisies tot die uiterste beproef. moontlike middelafhankliheid kan geskied. Woorde soos: "sit still there"; "you keep quite now", " you listen to me" en "no! taxi don't go" sal herhaaldelik gebruik word.
November 11, 2009 in goeters
Sleutelwoorde:alexandrië, bibliotheca alexandrina, Egipte
Bibliotheca Alexandrina – ek kan nie wag nie. Te veel om te sien, te min tyd. Miskien moet ek net ses ure elke aand slaap (dit is die minste wat my sisteeem kan verduur).
Hy is gebou om die antieke biblioteek van Alexandrië te gedenk wat afgebrand het – wat 'n verlies was dit nie vir die mensdom nie. 'n Boek wat verlore gaan is soos 'n sterfte. Verlore kennis.
Die eerste biblioteek is geopen tussen 40 en 120 v.C, maar daar is onsekerheid. Dit is wel bekend dat hy afgebrand het in 642.